*VEGA præsenterer:* **Vrede, desperation og velskåret indierock fra BC Camplight***Den amerikanske rocksanger BC Camplight sætter frustrationerne i højsædet, når han tager pusten fra Lille VEGA med sine ærlige fortællinger den 3. februar.*

Bag kunstnernavnet BC Camplight står den amerikanske indierocker Brian Christinzio. Sangskriveren er aktuel med sit nyeste album, *Deportation Blues*, der udkom i august og illustrerer BC Camplights talent for mættede melodier og solide tekster, der skærer ind til benet. Han har tidligere spillet sammen med The War On Drugs samt Sharon Van Etten.

Den ærlige sangers liv har langt fra været en dans på roser. Efter to kritikerroste albums i 2005 og 2007 blev han droppet af sit amerikanske label One Little Indian og fandt sig selv i en ond spiral af psykiske problemer, stoffer og alkohol, der nær satte en stopper for musikkarrieren.

Den dystre albumtitel, *Deportation Blues,* er meget sigende for indholdet på udgivelsen. Amerikanskfødte Christinzio flyttede i 2012 til Manchester, hvor han fik sit comeback til musikken og blev signeret til pladeselskabet Bella Union. To dage inden udgivelsen af albummet *How To Die In The North* (2015) fik han den beskeden om, at han ville blive deporteret fra Storbritannien.

Sangene bærer præg af den desperation og vrede sangskriveren bar rundt på, og albummet er en berusende, velformuleret sammenslutning af savtakkede følelser og en knækket stolthed over melodier, der trækker tråde til både synthpop samt 50’er rock’n’roll.

*“As dramatic as it may sound, this album was made by a dude who wasn’t sure he’d be alive the next day. Nothing is there for any other reason than it’s the truth. It’s not trying to sound cool or get on the radio.”*

**Fakta om koncerten:**BC Camplight (US)
Søndag d. 3. februar kl. 20.00
Lille VEGA, Enghavevej 40, 1674 København V
Billetpris: 170 kr. + gebyr
Billetsalget starter d. 31. oktober kl. 10.00 via vega.dk og Ticketmaster